cyanic-selkie/wikianc huggingface dataset:
Bodøsaken
Bodøsaken og unionen
En kritisk stemme overfor den norske misnøye med svenskenes behandling av Bodøsaken var professor Yngvar Nielsen. Han utga mot slutten av 1800-tallet både en samling med aktstykker og en bok om saken og dens ettervirkninger. Vedrørende Protokollkomiteens uttalelse i 1827 om at Norge hadde vært bedre stilt med egen sendemann i London, var Nielsen avvisende og skrev at: «Overfor Norge alene vilde Denovan kun havt endnu friere spil, end han nu havde.»
Blant de mange norske som var kritiske til den svenske håndtering av Bodøsaken, var forfatteren Arne Garborg. I 1890-årene var det sterk strid om union i Norge, og Garborg utga i 1894 pamfletten Norges Selvstændighedskamp fra 1814 til nu : en Oversigt og skrev der følgende: «Af Bodøsagen har vi lært, hvad et ansvarsløst Udenrigsstyre kan koste os i rene Penge.».
Johannes M. Norman
Liv og virke
Fra 1876 fikk han statsstipend for «uafhængig af ethvert andet arbeide at kunne bearbeide Norges arktiske Flora». I 1877 flyttet han fra Tromsø til Kirkegata 1 (I dagligtale kalt «Normangården») på Langestrand i Larvik, hvor han ble boende til 1902. Fra Larvik reiste han årvisst på botaniseringsferder på opptil tre måneder.
Bodøsaken
Bodøsaken og unionen
En annen som kjente godt til Bodøsaken, var Knut Hamsun. Som ung gutt leste han om den, og den ble en av de viktigste grunnene til hans livslange hat mot England, noe som også kan ha bidratt til Hamsuns støtte til Tyskland under andre verdenskrig.
Johannes M. Norman
Liv og virke
Hans felt var nordnorsk plantegeografi, en virksomhet som han innledet med avhandlingen Index supplementarius locorum natalium specialium plantarum nonnullarum vascularium in provincia arctica Norvegiae sponte nascentium, qvas observavit J.M. Norman i 1864. Hovedverket Norges arktiske flora utkom i flere bind 1894–1901, med i alt 2,134 boksider. Verket omfatter bare den spesielle del; en generell del, med sammenfattende opplysninger, ble ikke ferdig, på grunn av sykdom.
Av Jens Holmboe blir Norman karakterisert som en «storlinjet og rank personlighet, en mann av betydelig intelligens», men også som «en steil natur» og «ingen kompromissenes mann». Hans hovedverk omtales som et «overveldende rikt floristisk iakttagelsesmateriale […] vrimler av skarpe og omhyggelige plantegeografiske og økologiske iakttagelser».
Peroral terapi
Peroral terapi (latin per gjennom, os, oris munn) betegner inntak av legemidler via munnen (peroralt). Ofte brukes betegnelsen Per os som har samme betydning og bruksområde.
Som regel dreier det seg om medikamenter, rusmidler (også illegale) eller giftstoffer. Legemiddelet blir inntatt gjennom munnen for eksempel som tablett eller mikstur og som regel svelget. Ernæring via magesonde regnes også som peroral, det samme gjelder medikamenter som tas opp i munnslimhinnen, for eksempel under tungen (sublingvalt).
Dewey County (Oklahoma)
Dewey County er et fylke i den amerikanske delstaten Oklahoma. Det ligger i den vestlige delen av staten og det grenser mot Woodward County og Major County i nord, Blaine County i øst, Custer County i sør, Roger Mills County i sørvest og mot Ellis County i nordvest.
Peroral terapi
Andre måter å administrere medikamenter er parenteralt som injeksjon/infusjon intravenøst, subkutant eller intramuskulært, i endetarmen (rektalt) som stikkpille eller transdermalt gjennom huden som salver, kremer, emulsjon eller plaster.
Dewey County (Oklahoma)
Dewey Countys totale areal er 2 611 km² hvorav 21 km² er vann. I 2000 hadde fylket 4 743 innbyggere og administrasjonssenteret ligger i byen Taloga.
Guangzhao-demningen
Guangzhao-demningen er en demning med et vannkraftverk i elva Beipanjiang, ei sideelv til Perleelva, beliggende i det autonome fylket Guanling i provinsen Guizhou, sørlige Kina. Installert effekt er 1.040 MW. Utbyggingen startet i 2004 og anlegget stod ferdig i 2008.
Demningen er 200,5 meter høy og 412 meter lang. Den er en såkalt RCC betong gravitasjonsdam.
I samme elva ligger Shannipo-demningen.
Øst-Asia
Øst-Asia er en subregion i Asia som dekker et landareal på 11 560 456 km² med 1 663 200 000 innbyggere i juli 2022.
Kina er det klart største og mest folkerike landet.
Største byområder i regionen er Tokyo, Shanghai, Beijing, Osaka, Chongqing, Tianjin, Guangzhou, Shenzhen og Seoul.
Noen ganger benyttes Nordøst-Asia for å beskrive kun Japan og Korea.
Karbonfangst og -lagring
Karbonfangst og håndtering er et bidrag for å bremse global oppvarming ved å fange karbondioksid (CO2) fra for eksempel kullkraftverk og lagre det i stedet for å slippe det ut i atmosfæren. Teknologi for å fange CO2 i stor skala er allerede kommersielt tilgjengelig og godt utviklet. Selv om CO2 tidligere har blitt injisert i geologiske formasjoner for ulike formål, er langsiktig lagring av CO2 et relativt uprøvd konsept og (2010) ingen store kraftverk driftes med full karbonfangst og håndtering.
Karbonfangst og håndtering brukes om det å skille ut CO2 fra en gass-strøm for å lagre denne i underjordiske geologiske reservoar. På norsk benyttes også uttrykket CO2-håndtering om prosessen eller fagområdet som helhet, mens den engelske betegnelsen «Carbon Capture and Storage» (CCS) er det vanlige begrepet internasjonalt. Slik teknologi er under utprøving allerede, blant annet ved Mountaineer kullkraftverk i Vest-Virginia i USA. Hensikten med karbonfangst og -lagring er å redusere utslipp av CO2 til jordens atmosfære ved permanent lagring under bakken eller havbunnen. Relevante objekter for CO2-håndtering er kraftverk og fabrikker drevet av fossilt brensel samt prosessindustri.
I 2005 ble det statlige forvaltningsorganet Gassnova opprettet i Norge med formål å forvalte statens interesser knyttet til CO2-håndtering. Gassnova ble omgjort til statsforetak (SF) i 2007. Som en oppfølging av klimaforliket i Stortinget i 2008, ble det året etter opprettet åtte forskningssentre for miljøvennlig energi (FME-sentrene). To av disse omhandler på ulike måter CO2-håndtering; Mens SUCCESS er dedikert CO2-lagring i undergrunnen, så har BIGCCS forskningsaktivitet som favner hele CO2-kjeden knyttet til karbonfangst, transport og lagring.
Lagring av CO2 foregår enten i dype geologiske formasjoner, dyphav, eller i form av mineral karbonater. I tilfelle av dyphavslagring er det en risiko for sterk forverring av problemet med forsuring av havet, som også skyldes overskudd av karbondioksid allerede i atmosfæren og havet. Geologiske formasjoner blir ansett for å være det mest lovende lagringsstedet, og disse er estimert å ha en lagringskapasitet på minst 2000 Gt CO2 (i dag slippes det ut 30 Gt CO2 per år på grunn av menneskelig aktivitet. ) FNs klimapanel (IPCC) estimerer at det økonomiske potensialet med CCS kan være mellom 10 % og 55 % av den totale karbon mitigation innsatsen inntil år 2100 (Avsnitt 8.3.3 i IPCC rapporten).
Kostnader for CO2-rensing
Fangst og komprimering av CO2 krever mye energi, og belaster betydelig de løpende kostnadene til CCS-utstyrte kraftverk. I tillegg er det lagt til investering eller kapitalkost. Prosessen ville øke energibehovet for et anlegg med 10–40 prosent. Kostnadene for lagring og andre systemkostnader er estimert å øke kostnadene for energi fra et kraftverk med CCS med 30–60 %, avhengig av de spesifikke omstendigheter.
Kostnader for energi med og uten CCS (2002 US$ per kWh)
Prisen på CCS avhenger av kostnadene med fangst og lagring som varierer i henhold til metoden som benyttes. Geologisk lagring i saline formasjoner eller uttømte olje- eller gassfelter koster US$ 0,50–8,00 per tonn CO2 injisert, pluss US $0,10–0,30 for beregning av kostnader. Men når lagringen kombineres med økt oljeutvinning, kan lagringen gi netto utbytte på US $10–16 per tonn CO2 injisert (basert på 2003 oljepriser). Men, som tabellen over viser, oppveier ikke fordelene de ekstra kostnadene for rensing.
Sammenligninger av CCS med andre energikilder er tilgjengelige i vindenergi, solenergi og Økonomi for nye kjernekraftverk.
Miljøeffekter
CCS-systemer gir reduksjon av CO2-utslipp på opptil 90 %, noe avhengig av anleggstype.
Miljøeffekter fra bruk av CCS er aktuelle for kraftproduksjon, CO2-fangst, transport og lagring.
Det kreves ekstra energi for CO2-fangst, og dette betyr at drivstofforbruket øker, avhengig av anleggstype. For nye anlegg for pulverisert kull (PC) med dagens teknologi utgjør det økte energibehovet 24–40 %, mens for NGCC-anlegg (naturgassanlegg med kombinert syklus) utgjør det 11–22 %. For IGCC-anlegg (kullbasert forgassing med kombinert syklus) er økningen på 14–25 % [IPCC, 2005]. Brenselforbruket og miljøproblemer i forbindelse med gruvedrift og uttrekk fra kull eller gass øker naturligvis tilsvarende. Anlegg utstyrt med systemer for klimagassavsvovling (FGD) for SO2-kontroll krever tilsvarende større mengder kalkstein, og systemer utstyrt med SCR-systemer SCR for NOX krever tilsvarende større mengder av ammoniakk.
IPCC har gitt estimater for luftutslipp fra ulike typer CCS-anlegg (se tabell under). Mens CO2 reduseres betydelig (men kan aldri fjernes helt), øker luftforurensningen betydelig på grunn av energitap ved oppsamling av CO2. CCS medfører dermed reduksjon av luftkvalitet.
Utslipp til luft fra anlegg med eller uten CCS (kg/(MW·h))
CO2-fangst
Fangst (oppsamling) av CO2 kan brukes til å fange CO2 punktkilder som for eksempel store energianlegg som drives med fossilt brensel eller biomasse, industri med store CO2-utslipp, behandling av naturgass, syntetisk brensel-anlegg og hydrogenproduksjonsanlegg basert på fossilt brensel. Tre ulike typer teknologi finnes: Etterforbrenning, for-forbrenning og oksybrensel-forbrenning.
I disse tilfelle blir fossilt brensel delvis oksidert, for eksempel i en gasifier. Det dannes syngas (CO og H2) som blir endret til CO2 og mer H2. CO2 kan fanges fra en relativt ren eksosstrøm. H2 kan nå brukes som brensel; karbonet blir fjernet før forbrenning finner sted.
En metode som er under utvikling, er chemical looping combustion (CLC). Kjemisk looping bruker et metalloksid som en fast oksygenbærer. Metalloksidpartikler reagerer med et fast stoff, væske eller fast brensel i en væskeforbrenning, og det dannes faste metallpartikler og en blanding av karbondioksid og vanndamp. Vanndampen blir kondensert, slik at ren karbondioksid kan lagres. De faste metallpartiklene blir resirkulert til en ny væskeforbrenning.
Fangst av CO2 direkte fra luften er mulig, men dyrere.
Voiron
Befolkningsutvikling
Antall innbyggere i kommunen Voiron
Karbonfangst og -lagring
CO2-lagring
Ulike former benyttes for permanent lagring av CO2. Disse omfatter gasslagring i ulike dype geologiske formasjoner (deriblant saline formasjoner og uttømte gassfelter), væskelagring i havet, og lagring av fast stoff ved reaksjon av CO2 med metalloksider for å produsere stabile karbonater.
Geologisk lagring
Også kjent som geo-sequestration. Denne metoden består av injisering av karbondioksid, ofte i supercritical form, direkte inn i undergrunnen i geologiske formasjoner. Oljefelter, gassfelter, saline formasjoner, ikke-drivverdige kullag og salin-fylte basaltformasjoner har vært foreslått som lagringssteder. Her vil ulike fysiske (f.eks. impermeabel takbergart) og geokjemiske fangstmekanismer forhindre at CO2 slippes opp til overflaten. CO2 injiseres enkelte steder i uttømte oljefelter for å øke oljeutvinningen. Denne løsningen er attraktiv fordi lagringskostnadene utlignes av salget av tilleggsolje som blir utvunnet. Ulemper med gamle oljefelter er den geografiske lokaliseringen og begrenset kapasitet.
Sabáudia
Sabáudia er en kommune i delstaten Paraná i sørregionen av Brasil.
Karbonfangst og -lagring
Geologisk lagring
Ikke-drivverdige kullsømmer kan brukes til å lagre CO2 ettersom CO2 absorberes til kulloverflaten. Men den tekniske løsningen avhenger av permeabiliteten til kullaget. I prosessen frigis tidligere absorbert metan, som kan gjenvinnes. Salget av metanen oppveier for kostnadene med CO2-lagring.
Saline formasjoner inneholder mineralisert porevann, og regnes for unyttige. Hovedfortrinnet med saline formasjoner er deres store potensielle lagringsvolum og hyppige forekomst. Dette vil redusere avstanden CO2-en må transporteres. Hovedulempen med saline formasjoner er lite kunnskap, sammenlignet med oljefelter.
Minerallagring
I denne prosessen reagerer CO2 eksotermisk med vanlig tilgjengelige metalloksider, og det dannes stabile karbonater. Denne prosessen skjer naturlig over mange år, slik at kalkstein finnes som bergartsdannende mineral på jordoverflaten. Reaksjonshastigheten kan økes for eksempel ved å øke temperaturen og/eller trykket, eller ved forbehandling av mineralene, selv om denne metoden kan kreve mer energi. IPCC estimerer at et kraftverk utstyrt med CCS med minerallagring vil kreve 60–180 % mer energi enn et kraftverk uten CCS.
Listen viser viktige metalloksider i jordskorpen. Teoretisk kan opptil 22 % av denne mineralmassen danne karbonater.
Grunnkretser i Randaberg kommune
Grunnkretser i Randaberg kommune er delområder og grunnkretser som seksjonerer Randaberg kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Karbonfangst og -lagring
CCS-eksempelprosjekter
Per 2005 er tre industri-skala lagringsprosjekter i drift. Sleipnerfeltet i Nordsjøen er det eldste prosjektet (1996) hvor Norges Statoil trekker ut karbondioksid fra naturgass med aminløsninger og lagrer dette karbondioksid i en salin formasjon. Karbondioksidet er et avfallsprodukt av feltets naturgassproduksjon og gassen inneholder mer (9 % CO2) enn tillatt i naturgass- fordelingsnettverket. Lagring under bakken løser dette problemet og sparer Statoil hundreder av millioner euro i karbonskatt. Sleipner lagrer en million tonn CO2 per år.
Weyburnprosjektet startet i 2000 har en beliggenhet i et oljereservoar som ble funnet i 1954 i Weyburn, sørøstlige Saskatchewan, Canada. CO2 for dette prosjektet er lagret ved anlegg i Beulah (Nord-Dakota) som har produsert metan fra kull i mer enn 30 år. Ved Weyburn vil CO2 også bli brukt for økt oljegjenvinning med en injeksjonsrate på 1,5 millioner tonn per år.
Den tredje lokaliteten er In Salah, som liksom Sleipner er et naturlig gassreservoar i In Salah i Algerie. CO2 vil bli separert fra naturgassen og re-injisert i undergrunnen med en hastighet på 1,2 millioner tonn per år.
Et større kanadisk initiativ kalt Integrated CO2 Network (ICO2N) er et foreslått system for fanging, transport og lagring av karbondioksid (CO2). ICO2N medlemmer representerer en gruppe av industrifolk som lager et rammeverk for karbonfanging og lagring i Canada.
I oktober 2007 mottok Bureau of Economic Geology ved The University of Texas i Austin et 10-års, $38 millioners delkontrakt for å lede det første intenst undersøkte, langsiktige prosjektet i USA om muligheten for injisering av et stort volum av CO2 for lagring i undergrunnen. Prosjektet er et forskningsprogram til Southeast Regional karbon Sequestration Partnership (SECARB), finansiert av National Energy Technology Laboratory i U.S. Department of Energy (DOE). SECARB partnership vil vise CO2 injiseringshastighet og lagringskapasitet i Tuscaloosa-Woodbine geologisystemet som strekker seg fra Texas til Florida. Regionen har potensial til å lagre mer enn 200 milliarder tonn CO2 fra store punktkilder i regionen, tilsvarende 33 år av USAs utslipp. Med oppstart høsten 2007 vil prosjektet injisere CO2 med en hastighet på en million tonn per år i opptil halvannet år, inn i porevann opptil 3000 m under landoverflaten nær Cranfield oljefelt omtrent 25 km øst for Natchez, Mississippi. Laboratorieutstyr vil måle evnen til undergrunnen til å ta imot og oppbevare CO2.
USAs regjering har godkjent byggingen av hva de hevder å være verdens første CCS kraftverk, FutureGen.
Carbon Trap Technologies, L.P., («CTT») ble dannet tidlig i 2007 for å utvikle og å markedsføre en teknologi for å kjemisk sequester karbondioksid utslipp fra fossilt brenselutslipp, og samtidig produsere brukbare produkter med betydelig markedsverdi.
I Nederland er et 68 MW oxyfuel anlegg («Zero Emission Power Plant») planlagt og ventes operasjonelt i 2009.
På Mongstad er det planlagt å bygge anlegg for CO2-oppsamling fra eksisterende oljeraffineri og planlagt gasskraftverk. Statoil anslår kostnadene opp mot 25 milliarder kroner og varsler miljøbelastning for et slikt anlegg.
Gymnosporia cryptopetala
Gymnosporia cryptopetala er en plante i spolebuskfamilien.
Den er en busk som blir opptil 1,5 m høy. Noen eksemplarer har opptil 2,5 cm lange torner, mens andre mangler disse. Denne arten vokser i bratte klipper på Lanzarote og Fuerteventura. Voksestedene er så utilgjengelige at arten ikke ble vitenskapelig beskrevet før i 2010.
Rosita Jensen
Ingerlise Rosita Jensen (født 9. mai 1951 i København) er en dansk rullestolcurlingspiller. Hun representerer Tårnby Curling Club, og begynte å spille rullestolcurling i 2000.
Hun har spilt både ener, toer og treer på det danske landslaget i rullestolcurling, og har deltatt i et Paralympics og alle fire VM i perioden 2002 til 2007. Danmark fikk bronse i kvalifiseringen til VM i 2008, men kun to av de 10 lagene som deltok i denne kvalifiseringen fikk plass i VM. Danmark spilte derfor ikke i VM i 2008. Rosita spilte ener i denne kvalifiseringen.
Jørn Kristensen
Han har spilt toer og treer i tre VM og ett Paralympics for Danmark fra 2004 til 2007. Beste resultat fra disse mesterskapene er VM-sølv i 2005, ledet av skip Kenneth Ørbæk.
Danmark fikk bronse i kvalifiseringen til VM i 2008, men kun to av de 10 lagene som deltok i denne kvalifiseringen fikk plass i VM. Danmark spilte derfor ikke i VM i 2008. Jørn spilte treer i denne kvalifiseringen.
Ederdun
Ederdun er dun fra ærfugl.
Ærfuglungene har fjærdrakt allerede ved klekkingen og forlater redet umiddelbart etterpå. Innsamlingen av duna foregikk etter at ungene hadde forlatt reiret. Duna stammer fra brystpartiet hos fuglen, og brukes av fuglene som fôring og varmeisolering i reiret under ruging. Den er lett og har stor evne til å danne masse med stort luftinnhold. Duna har fra gammelt vært regnet som det aller fineste fyll i dyner, og ederdunsdyner er både lette og godt varmeisolerende. Slik var det et statussymbol å eie en ederdunsdyne, og den var kostbar. Det kreves dun fra rundt 60 reir for å få en kg ferdig renset dun. Det er nok til en dyne.
Fra tidlige tider og fram til andre verdenskrig har dunnæringen vært en viktig attåtnæring for fiskeribefolkningen langs Norskekysten, og noen steder som på Vega har dunsanking pågått og kunnskapen bevart opp til vår tid. Ærfuglen er nå fredet, og dunsanking er stort sett opphørt, med få unntak. I dag sankes bare rundt 10 kg ærfugldun, nok til 10 dyner.
Hemokromatose
Hemokromatose er en sykdom der jern avleires i ulike organer. Primær hemokromatose skyldes en medfødt, arvelig forstyrrelse i jernmetabolismen der for mye jern tas opp i tarmen. Sekundær hemokromatose skyldes økt jerntilførsel, ofte som følge av tallrike blodoverføringer.
Epidemiologi
Primær hemokromatose er den vanligste formen for sykdommen. I Norge har omtrent 0,5% av befolkningen genene for primær hemokromatose. Mange av disse har hverken symptomer eller blodprøvefunn. Primær hemokromatose er recessivt arvelig, det er pasienter som er homozygote for genet som får sykdommen. Hemokromatose blir typisk først synlig på blodprøver i 40-årsalderen for menn, omtrent 10 år senere for kvinner.
Etiologi
Primær hemokromatose er i de aller fleste tilfeller følge av en arvelig genfeil, en mutasjon på den korte armen av kromosom 6. Genfeilen nedarves recessivt. Genfeilen opptrer først og fremst hos hvite mennesker i Nord-Europa.
Det er ukjent hvor stor andel av pasientene som er homozygote for hemokromatose som utvikler sykdommen i løpet av livet, tall mellom 10% og 70% har blitt presentert. Hemokromatose er dermed et eksempel på en sykdom med ufullstendig penetrans.
Diagnostikk
Indikasjoner på hemokromatose kan leses indirekte på ferritin-nivået i blodet. Alminnelig ferritin-nivå i blodet er mellom 10 og 350, ulikt for menn og kvinner. Hemokromatosepasienter vil typisk ha ferritinnivåer over 300. Selv om diagnose er stilt, utføres ikke behandling før ferritinnivået er over 300. Sikker diagnose på homozygot hemokromatose kan kun fås ved DNA-test.
Behandling
Behandlingen for diagnostisert hemokromatose er blodtapping (årelating eller venesectio) Mange hemokromatosepasienter har kunnet balansere behandling av sykdommen med ordinær blodgivervirksomhet. Sykehusene i Norge har ulik praksis på dette området. Det har vært reist etiske spørsmål om blodtapning av sykdomsdiagnostiserte hemokromatosepasienter er egnet som tilskudd til andre blodtrengende pasienter. .
Predikant
En predikant er en person som forkynner Guds ord, det vil si holder en preken eller taler i en kristen forsamling eller under en gudstjeneste. En predikant kan være en prest, men brukes særlig om lekfolk, gjerne omreisende forkynnere og møteledere. Ofte brukes betegnelsen legpredikant for å tydeliggjøre skillet mellom prester og legfolk.
Predikant kan i sammensetninger også brukes om andre engasjerte talere og forkjempere, for eksempel avholdspredikanter og moralpredikanter. Ordet henger sammen med det gammelnorske predika, det vil si preke eller predike, som kommer via det tyske ordet prediken fra det latinske praedicare som betyr å «forkynne».
Are Kalvø
Are Kalvø (født 31. desember 1969 på Stranda på Sunnmøre) er en norsk forfatter og satiriker.
Mellom 1993 og 2009 var Kalvø programleder for Hallo i uken, et ukentlig satireprogram på NRK P2. Før den tid var han programleder i Nattradioen på NRK P1.
Kalvø debuterte som programleder på TV med Riksforsamlinga på NRK1 i 2013, parallelt med at han ga ut boken Ny grunnlov.
Forfatter og skribent
Kalvø debuterte som forfatter i 1994 med boken Absolutt Oslo. Kalvø er mest kjent for sin ironiske stil i tekstene sine, som han skriver på nynorsk. De fleste bøkene hans er semidokumentariske betraktninger rundt deler av det norske samfunnet. Høsten 2004 ga Are Kalvø ut sin første skjønnlitterære roman, Nød.
Kalvø har siden 1992 hatt en egen lørdagspalte, den såkalte Kalvøkaden, som i nesten 20 år ble trykket i Dagsavisen. Fra 12. mars 2011 har Kalvøs ukentlige betraktninger blitt trykket i Aftenposten.
Are Kalvø har vært aktiv som standup-komiker siden 1990. Han var både tekstredaktør og skuespiller i showene Tusen år og like blid (Det Norske Teatret 1998), 3 mot 1 er feigt (Sentrum Scene 2001) og Det folk vil ha (Det Norske Teatret 2005). I 2010 var det urpremiere på hans komiske opera om da Norge slo Brasil i fotball-VM i 1998. Kalvø har i lang tid arbeidet regelmessig med sin kollega Espen Beranek Holm. I tillegg har Kalvø også blant annet bidratt med tekster til Dagfinn Lyngbø, Pernille Sørensen og Christine Hope. Hans forestilling Kalvø ble kåret til årets sceneforestilling under Komiprisen 2015. I tillegg ble han nominert i klassene årets mannlige scenekomiker og årets stand-up komiker. I juni 2018 fikk han Heddaprisen for beste scenetekst for oversettelsen av forestillingen The Book of Mormon på Det Norske Teatret.
Canadian County
Canadian County er et fylke i den amerikanske delstaten Oklahoma. Det ligger i de sentrale delene av staten og grenser mot Kingfisher County i nord, Oklahoma County i øst, Cleveland County i sørøst, Grady County i sør, Caddo County i sørvest og mot Blaine County i nordvest.
Canadian Countys totale areal er 2 344 km² hvorav 14 km² er vann. I 2000 hadde fylket 87 697 innbyggere. Administrasjonssenteret ligger i byen El Reno.
I fylket ligger det gassfyrte Mustang kraftverk.
Kongsberg Idrettsforening
Kongsberg Idrettsforening (stiftet 28. januar 1899) er et idrettslag fra Kongsberg i Viken, som driver med alpint, fotball, friidrett, ishockey, skihopping, snøbrett, sykling, turn, telemark, konkurransedans og skøyter. Allerede 13. januar 1893 ble det stiftet en skiklubb på Kongsberg, nemlig Kongsberg Skiklub. Skiklubben ble en del av Kongsberg Idrettsforening i 1906.
KIF Alpint
Det første utforrennet i Norge ble arrangert på Kongsberg i 1930, og landets første internasjonale utfor- og slalåmrenn ble arrangert der i 1933. Birger Ruud tok bronsemedalje i VM i alpint (kombinasjon utfor / slalåm) i 1935. I OL i 1936 vant han utfordelen, men ble nummer 4 sammenlagt i kombinasjonen etter 6.-plass i slalåmdelen. Sigmund Ruud, Alf Konningen og Oddvar Rønnestad har også deltatt i alpint i OL.
KIF Fotball
KIF Fotball spiller på Kongsberg kunstgress i Idrettsparken. Laget spiller i 4. divisjon. Klubben har et 4-5 årsmål om å rykke opp to nivåer, og bli et etablert Adeccoligalag. Tidligere var Lars Tjærnås trener. Kommentator i Canal+, Kenneth Fredheim, har også en sentral rolle i klubben.
KIF har lenge hatt planer om å bygge et eget fotballstadion med plass til 4000 – 5000 tilskuere, hvor man også kan bygge ut.
Publikumsrekorden i de senere år er mot Strømsgodset i 1. runde i cupen i 2011; da var drøyt 2000 tilskuere på plass på stadion. Kongsberg tapte kampen 0-8.
KIF Friidrett
Spydkasteren Bjørn Grimnes deltok i OL i 1972 og 1976. Tikjemperen Trond Skramstad deltok i OL i 1984.
KIF Hopp
Kongsberg IF hadde fra 1920-tallet til først på 1950-tallet en rekke av verdens beste skihoppere. 15 OL- og VM-medaljer ble i denne perioden vunnet av hoppere som representerte KIF, hvorav 8 gull:
I VM i 1939 deltok hele fire KIF-hoppere: Asbjørn Ruud, Birger Ruud, Arnholdt Kongsgård og Hilmar Myhra.
Også Vidar Lindboe-Hansen og Olav Ulland har deltatt i VM for Norge. Sigmund Guttormsen tok gull i Akademisk VM i 1935. Flere Kongsberg-hoppere har utvandret og deltatt i OL og VM for andre land. Kaare Lien deltok i OL og VM for Canada, mens Roy Mikkelsen og Ragnar Ulland deltok for USA. Også Tom Mobraaten deltok i OL for Canada, men han representerte Saggrenda Idrettslag (nå Idrettslaget Skrim) før han emigrerte, ikke Kongsberg IF.
I tillegg til disse tok Ivar Nilsen NM-bronse i 1951 og Einar Bekken bronse i NM normalbakke i 1975.
Kongsberg har hatt mange hoppbakker. Blant de viktigste er Perseløkka, som var i bruk på begynnelsen av 1900-tallet, og Hannibalbakken, som to ganger var NM-arena. Kongsbergs nye hoppanlegg Idrettsparken hoppsenter ble åpnet i januar 2010, og ligger i tilknytning til Kongsberg idrettspark.
Kongsberg Ishockey
Klubbens kvinne-lag spiller gjennom et samarbeid med Ringerike Panthers i 1. divisjon ishockey for kvinner.
Klubbens A-lag i ishockey spiller i 4. divisjon, etter å ha rykket ned fra 3. divisjon etter 2010/11-sesongen.
Tabellen 2010/11
Klubbens A-lag spiller sesongen 2014/15 i 3. divisjon avd.Øst B. Postet den 26.11.2014
KIF Snowboard
KIF Snowboard er en av landes fremste snøbrettklubber, og har flere gode snøbrettkjørere. Stine Bruun Kjeldaas tok sølvmedalje i halfpipe i OL i 1998. Stian Sivertzen deltar i verdenscupen og har vunnet VM-gull for juniorer. Han deltok i OL i 2010. Også Halvor Skramstad Lunn og Anne Molin Kongsgård har deltatt i OL.
Montézic vannkraftverk
Montézic vannkraftverk er et vannkraftverk og et pumpekraftverk i det sentrale Frankrike. Den demmer opp innsjøen Lac Montézic i den lille elva La Plane, ei bleiv til Truyère og Lot, nord for byen Rodez i departementet Aveyron i den sørlig-sentrale delen av landet (region Occitanie).
Reservoarets areal er 250 hektar (0,25 km²) og ligger 664 meter over havet. Operatør er Electricite de France (EDF).
Vannkraftverket har en installert vannkrafteffekt på 920 MW produksjonskapasitet. De 6 enkeltturbinene har inntil 227,5 MW effekt. Anlegget stod ferdig i 1983 etter tre års utbygging. Det ble gjenniomført en styrt tømming av reservoaret i 2010. Pumpeanleggets høydeforskjell er 300 meter.
Bulk-Richardson-tallet
Bulk-Richardson-tallet er et dimensjonsløst tall i meteorologi som er et mål på forholdet mellom vertikal stabilitet i atmosfæren og vertikalt vindskjær. Det representerer forholdet mellom turbulens dannet av oppvarming av jordoverflaten og turbulens dannet av vertikalt vindskjær. I praksis avgjør tallet om konveksjon er fri eller tvungen. Høye verdier indikerer ustabilt og/eller svakt vindskjær, mens lave verdier indikerer svakt ustabilt og/eller kraftig vertikalt vindskjær. Hovedsakelig er verdier mellom 50 og 100 ideelle forhold for å få dannet superceller.
Montézic vannkraftverk
De to demningene som skaper vannmagasinene er:
Vuelta a España 2006
Den 61. utgave av Vuelta a España ble arrangert i tidsrommet 26. august til 17. september 2006.
Aleksandr Vinokurov, Astana-Würth vant rittet sammenlagt foran Alejandro Valverde og sin lagkamerat Andrej Kasjetsjkin.
Norske deltakere
Det var tre norske deltakere: Thor Hushovd, Mads Kaggestad og Kurt Asle Arvesen. Alle tre fullførte. Hushovd vant 6. etappe og ble nummer to på 2., 3., 4., 13. og 21. etappe. Fra 3. etappe hadde han både gulltrøya og den blå poengtrøya, men gulltrøya måtte han gi fra seg etter tre etapper. Han vant poengkonkurransen foran Vinokurov.
25px|Hvit trøye Kombinasjonskonkurransen
Poengene i kombinasjonskonkurransen regnes ut ved å summere plassering i de andre konkurransene
Salgado Filho
Salgado Filho er en kommune i delstaten Paraná i sørregionen av Brasil.
David Miscavige
David Miscavige (født 30. april 1960 i Philadelphia i Pennsylvania i Amerikas forente stater) er en amerikansk scientolog. Han er styreformann for Scientologikirkens «Religious Technology Center» (RTC), et selskap som kontrollerer opphavsrett rundt navnene og symbolene i Dianetikk og Scientologi.
Sundhultsbrunn
Sundhultsbrunn er et tettsted i Aneby kommune i Jönköpings län i Småland i Sverige. I 2010 hadde tettstedet 311 innbyggere.
David Miscavige
Biografi
David Miscavige led som barn av astma og hans far, som ble interessert i scientologi, tok ham med til en scientolog og gutten opplevde å bli frisk. Senere ble hele familien involvert i Scientologikirken og bodde periodevis i England der de studerte ved kirkens daværende hovedkvarter Saint Hill nær East Grinstead. Da han var 16 år ble Miscavige med i Scientologikirkens «Sjøorganisasjon». Han jobbet for «Commodore's Messenger Organization», først i Clearwater i Florida og senere hos L. Ron Hubbard i California. Der jobbet han blant annet som kameramann ved filminnspillinger sammen med Hubbard og tok over ansvaret for organisasjonen da Hubbard døde 1986.
L. Ron Hubbard hadde på den tiden trukket seg unna offentligheten, og Commodore's Messenger Organization tok makten i kirken fra «Guardian's Office», som var ledet av Hubbards frue Mary Sue Hubbard og som ble svertet av at hun og flere andre ble dømt til fengselsstraff for sin innblanding i «Operation Snow White». Det blir spekulert i hvordan Miscavige kom til makten i organisasjonen gjennom rent spill eller ikke, blant annet på grunn av at L Ron Hubbard endret sitt testamenterett før han døde, slik at «Religious Technology Center» fikk kontrollen over bevegelsen i stedet for at Hubbards frue, Mary Sue Hubbard fikk arven. Noen har hevdet at Hubbards signatur på dokumentene som ga rettighetene til Scientologien og Dianetikkens varemerker til RTC var forfalsket, men det finnes også opplysninger som tilsier at de er legitime. Mange scientologer forlot organisasjonen på den tiden fordi de mente at Miscavige endret Hubbards lære.
Miscavige figurerer sjelden i media, men inntar en sentral stilling ved store sammenkomster i bevelgelsen. Det var han som under pomp og prakt forkynte for medlemmene at Scientologikirken hadde fått innrømmet skattefritak som religion av Internal Revenue Service, etter flere års rettstvist. Flere avhoppede scientologer har vitnet om at Miscavige stadig har opptrådt voldelig og slått sine underordnede.
Privatliv
Miscavige giftet seg 1982 med Shelly Miscavige. Hun har ikke vært sett offentlig siden 2007. Etter å ha fått anmeldelser om at hun skulle ha forsvunnet har Los Angeles-politiet lagt bort saken da de har vært i kontakt med henne. Flere kilder oppgir at hun antagelig befant seg på Church of Spiritual Technologys hemmelige base i nærheten av Lake Arrowhead i California, og fortsatt er lojal til L. Ron Hubbards lære. Miscavige er nær venn med skuespilleren og scientologen Tom Cruise, og har blant annet vært hans forlover ved Cruises brullyp. Ifølge flere avhoppere utøver Miscavige stor innflytelse på Cruise.
Miscavige har en eldre bror, en tvillingsøster og en yngre søster. Hans bror, Ron Jr., forlot Scientologikirken år 2000. David Miscaviges far, Ron Miscavige, hoppet av fra Scientologikirken 2012. 2016 publiserte han sin bok, Ruthless: Scientology, My Son David Miscavige, and Me. Også Miscaviges niese, Jenna Miscavige Hill, har skrevet en selvbiografi, Beyond Belief (2013).
P.K. van der Byl
Pieter Kenyon Fleming-Voltelyn van der Byl (født 11. november 1923 i Cape Town, død 15. november 1999) var en sørafrikansk-født rhodesisk politiker som var landets første utenriksminister fra 1974 til 1979. Han var medlem av Rhodesian Front og en nær samarbeidspartner av statsminister Ian Smith.
Harald Sunde (offiser)
Harald Sunde (født 9. mars 1954 i Hurdal) var general i den norske Hæren. Han var Norges forsvarssjef fra 1. oktober 2009 til 19. november 2013.
Bakgrunn og virke
Sunde gikk Befalsskolen for kavaleriet og ble beste elev i kull 1973–1974. Han ble deretter troppsoffiser i Oppklaringseskadronen i Brigaden i Nord-Norge. Etter dette tjenestegjorde han som instruktør på Befalsskolen for kavaleriet frem til 1976. Han fullførte Krigsskolen i 1979 og ble løytnant. Han ble rittmester i 1983 og gjennomførte Hærens stabsskole 1 i 1986. I utlandet har han vært student ved Führungsakademie der Bundeswehr i Hamburg, hvor han gikk det nasjonale hovedkurset fra 1987 til 1989, og har eksamen fra US Army War College fra 1999.
Sunde har hatt flere ledende stillinger i Hæren, og oppnådde graden major i 1987. I 1992 ble han sjef for Hærens spesialstyrker der han tjenestegjorde i fire år. Han ble forfremmet til oberst i 1996. Videre har Harald Sunde arbeidet i NATO og vært sjef for Forsvarsdepartementets avdeling for operasjonsplanlegging og beredskap. I 2006 ble Sunde forfremmet til generalløytnant og beordret til Nato-hovedkvarteret i Brussel som norsk representant i militærkomiteen. I perioden frem til Sunde ble utnevnt til forsvarssjef var han sjef for Fellesoperativt hovedkvarter ved Jåttå i Stavanger som senere ble til Forsvarets operative hovedkvarter ved Reitan i Bodø.
Sunde var medlem av rådet Board of Protectors for Norsk Militær Tattoo i perioden 2010 - 2014.
Sunde er født i Hurdal, vokste opp i Ringsaker og var fra 1991 bosatt på Jessheim, selv om militære jobber medførte lange perioder hvor han bodde andre steder. Etter at han gikk av som forsvarssjef flyttet han til Moelv i Ringsaker. Han er medlem av Senterpartiet og har etter at han ble pensjonist engasjert seg i samfunnsdebatten om forsvarspolitikk.
Utmerkelser
Det kongelige hoff kunngjorde den 27. januar 2010 at kongen hadde utnevnt Sunde til kommandør med stjerne av St. Olavs Orden «for embetsfortjeneste». Sunde er innehaver av Forsvarsmedaljen med laurbærgren, Forsvarsmedaljen med tre stjerner, Forsvarets medalje for internasjonale operasjoner, Vernedyktighetsmedaljen, Finlands løves orden storkors, Forbundsrepublikken Tysklands fortjenstorden, 1. klasse med sverd av den latviske Viesturs orden, den amerikanske dekorasjonen Legion of Merit, kommandør av den franske Æreslegionen, Kommandør av Republikken Polens fortjenstorden og NATO-medaljen for det tidligere Jugoslavia. Da han gikk av som forsvarssjef, ble han dekorert med Forsvarets hederskors. Sunde ble i 2012 gjort til kommandør av den amerikanske Legion of Merit.
Middleham Castle
Middleham Castle er en borgruin ved elven Ure i North Yorkshire. Borgen ble bygget i det 12. århundre, og kom på et senere tidspunkt i Nevilleslektens eie. Den meste kjente personen i denne slekten var Richard Neville, 16. jarl av Warwick, som var en av de mest sentrale personene under rosekrigene.
Mens Warwick eide borgen gjorde han en rekke forbedringer, som førte til at det ble kjent som «Nord-Englands Windsor». Etter at Richard Plantagenet, 3. hertug av York døde bodde hans sønner George, hertug av Clarence og Richard, hertug av Gloucester på borgen en periode.
I 1646, under den engelske borgerkrigen, ble slottet ødelagt. Ruinene eies nå av English Heritage.
Cleveland County
Cleveland County er navnet på tre fylker i USA:
Jon Gauslaa
Jon Kjetil Gauslaa (født 1962) er utdannet jurist ved Universitetet i Oslo. Han er leder for Finnmarkskommisjonen som ble oppnevnt våren 2008. Kommisjonens oppgave er å kartlegge bruks- og eierrettigheter i Finnmark med utgangspunkt i langvarig bruk (hevd, lokal sedvanerett) etc som er knyttet til det arealet som ved i medhold av finnmarksloven har blitt overført fra Statskog SF til Finnmarkseiendommen.
Han har tidligere blant arbeidet som utreder (1988-90) og sekretariatsleder (1990-97) for det første Samerettsutvalget og juridisk rådgiver i Miljøstiftelsen Bellona (1997-2004). Gauslaa var medlem og senere leder av det gjenoppnevnte Samerettsutvalget (2001-2007) som publiserte NOU 2007: 13 Den nye sameretten i desember 2007. Han er bidragsyter til Norsk lovkommentar med ansvar for blant annet lappekodisillen, finnmarksloven, og reindriftsloven. Han er også tilknyttet juridisk fakultet ved Universitetet i Oslo som ekstern sensor.
Gauslaa er aktiv skøyteløper i veteranklassen, med sin styrke på de lengre distansene.
Adrien-Marie Legendre
Adrien-Marie Legendre (født 18. september 1752 i Paris, død 10. januar 1833 i Auteuil) var en fransk matematiker. Han leverte viktige bidrag til statistikk, tallteori, abstrakt algebra og matematisk analyse. Hans navn er blant annet knyttet til Legendre-polynomer og Legendre-transformasjonen. Spesielt fikk hans utforskning av elliptiske integral stor betydning, blant andre for Niels Henrik Abel og hans omskrivning og utvidelse av disse integralene til elliptiske funksjoner.
Bildet til høyre av Legendre er fra en karikaturtegning av kjente, franske vitenskapsmenn som ble oppdaget for få år siden. Tidligere hadde man benyttet et annet bilde som viste seg å fremstille en fransk politiker med samme etternavn.
Tidlig oppvekst
Lite er kjent av Legendres barndom og oppvekst. Men han kom fra en rik familie som betydde at han ikke måtte søke vanlig arbeid. Fra 1770 studerte han fysikk og matematikk ved Collège Mazarin i Paris. Med denne utdannelsen kunne han undervise ved militærakademiet i samme by fra 1775. I forbindelse med en priskonkurranse om beregning av kanonkulers baner under innflytelse av luftmotstand som ble utlyst av det prøyssiske vitenskapsakademiet i Berlin, sendte han i 1782 inn en avhandling om dette tema. Den ble vurdert av Lagrange som på den tiden ledet akademiet. På den måten fikk han kjennskap til den unge Legendre og ble klar over hans matematiske ferdigheter. Dette var begynnelsen på Legendres berømmelse i vitenskapelige kretser.
Medlem i vitenskapsakademiet
I 1783 ble Legendre valgt inn i det franske vitenskapsakademiet etter å ha levert inn et arbeid om tyngdekraften fra en planet med form som en rotasjonsellipsoide. Det var i denne forbindelse han utviklet hva som nå kalles Legendre-polynomer. Dette arbeidet skapte stor oppmerksomhet. Spesielt hans kollega Laplace var begeistret og videreførte arbeidet. Men dette førte også etter hvert til en strid mellom de to om hvem som skulle ha prioritet til disse nye resultatene. Denne striden kan også ha vært en grunn til at Legendre etter hvert fikk vanskeligheter med å skaffe seg en fast stilling.
Legendre fortsatte i de følgende sine studier av tyngekreftenes virking på planeter og deres form sammen med andre bidrag med rent matematisk innhold. Ett av disse var foranledningen til en senere strid med Gauss om hvem som først hadde bevist et teorem i modulær aritmetikk. I 1786 publiserte Legendre sitt første arbeid om elliptiske integral.
Fransk revolusjon
Sammen med Cassini og Méchain ved Paris-Observatoriet ble han oppnevnt av vitenskapsakademiet til å lede et større prosjekt med å måle avstanden mellom Paris og London ved triangulering. I denne sammenheng ble han innvalgt som medlem i Royal Society. Disse målingen fikk betydning for den nøyaktige fastsettelse av en meter noen år senere under den franske revolusjonen. Men denne omveltningen resulterte også i at Legendre mistet det meste han eide. Heldigvis hadde han i mellomtiden giftet seg og kunne klare seg ved sin kones hjelp. Vitenskapsakademiet ble stengt i 1794, men Legendre fikk en stilling ved den nyopprettete Ecole Normale året etterpå. Han ledet en beregning av matematiske tabeller med mer enn tolv desimalers nøyaktighet i forbindelse med overgangen til det metriske system.
Delvis for å forbedre sin økonomiske situasjon begynte Legendre å skrive en mer elementær lærebok i geometri etter forbilde av. Den kom ut i 1794 under navnet Éléments de géométrie og fikk stor betydning både i Frankrike og mange andre land i mange tiår senere. I et appendiks viste han at tallet π er irrasjonalt og at det sannsynligvis heller ikke kan beregnes fra en algebraisk ligning. Av stor betydning fikk også hans bok Essai sur la Théorie des Nombres om tallteori som kom ut i 1798. Det var her primtallsteoremet først ble formulert om antallet av slike tall som er mindre et vilkårlig, stort tall.
Eldre dager
Oppdagelsen av dvergplaneten Ceres i 1801 gjorde Gauss berømt etter han var i stand til å beregne banen og derfor kunne forutsi når himmelobjektet kunne observeres igjen. Det tilsvarende problemet for bevegelse av kometer engasjerte også Legendre som publiserte et stort arbeid om deres baner i 1805. Her ble også minste kvadraters metode for første gang presentert. Likevel førte dette til en ny og langvarig strid med Gauss som mente at han allerede kjente til metoden selv om han først publiserte dette i 1809.
Legendre hadde i alle år vært sterkt opptatt av integralregning. Spesielt de som oppstår ved beregning av buelengder til kurver var vanskelige som for eksempel for ellipsen. Mange av disse resultatene begynte han å publisere i tre bøker fra 1811. Det var her for første gang egenskapene til elliptiske integral ble systematisk fremstilt. Legendre viste at de kunne klassifiseres i tre hovedtyper. Disse arbeidene ble stadig utvidet og igjen publisert i 1825 under navnet Traité des fonctions elliptiques som også inneholdt svært nøyaktige beregninger av deres numeriske verdier. Her viste også Legendre hvordan de nye resultatene kunne brukes i mange mer praktiske anvendelser.
Allerede i 1827 kunne Niels Henrik Abel og Carl Gustav Jacobi benytte denne store innsatsen til Legendre til å starte i nytt og enda mer fruktbart felt i moderne matematikk ved å invertere de samme integralene. Det resulterte i elliptiske funksjoner og ga de to yngre matematikerne en enda større anerkjennelse og berømmelse enn den Legendre selv hadde oppnådd.
Legendre døde i 1833, og er gravlagt på cimetière d´Auteuil utenfor Paris (nå innenfor byens grenser).
Jack (navn)
Jack er et mannsnavn med opprinnelse i det middelalder-engelske navnet Jackin som ble brukt som kjælenavn for John, som igjen er en variant av Johannes og betyr «Gud er nådig». Jack er også brukt som et kjælenavn for Jakob.
Utbredelse
Jack var et vanlig navn i England på starten på 1900-tallet, og igjen fra 1990-årene.
I USA var Jack et populært navn fra midten av 1800-tallet til midten av 1900-tallet, og igjen fra årtusenskiftet.
Kjente personer med navnet
Personene i listen er ordnet kronologisk etter fødselsår.
Bombingen i Russland 2011
Bombingen av Domodedovo internasjonale flyplass var et sprengningsattentat den 24. januar 2011 på Domodedovo internasjonale lufthavn, 40 km utenfor Moskva i Russland. 31 mennesker døde og 130 ble såret. Detonasjonen skjedde i bagasjemottaket i flyterminalen.
Norges Skytterforbunds hederstegn
Norges Skytterforbunds hederstegn er en utmerkelse som siden 1938 tildeles av Norges Skytterforbund. Medaljen regnes som en offisielt anerkjent norsk utmerkelse og er godkjent til bruk på norsk militær uniform.
Norges Skytterforbunds hederstegn tildeles i to valører, gull og sølv. Medaljen er utformet som et pilkors i blå og hvit emalje. Midtmedaljongen er i rød emalje og har en bueskytter fra vikingtiden er det sentrale motiv. Motivet er omgitt av en eikekrans. Medaljen er opphengt i et rødt bånd med hvit midtstripe og blå kantstriper. Hederstegnet i gull har en gullstjerne på båndet.
Norges Skytterforbunds hederstegn tildeles av Norges Skytterforbunds forbundsstyre som «en belønning  for  særlig fremragende ytelser i forbundets sentrale ledd». Hederstegnet kan tildeles både nordmenn og utlendinger. Det tildeles bare ett hederstegn i gull hvert år. Foreningens Forbundsting velger en ordenskansler og varakansler, som sammen administrerer hederstegnet og fører protokoll over tildelinger.
Kong Harald er blant mottagerne av Norges Skytterforbunds hederstegn.
Grunnkretser i Fosnes kommune
Grunnkretser i Fosnes kommune er delområder og grunnkretser som seksjonerer Fosnes kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Studenttinget NTNU
Studenttinget NTNU (STi) er øverste politiske organ for studentene ved Norges teknisk-naturvitenskapelige universitets (NTNU). Studenttinget NTNU representerer samtlige av NTNUs cirka 38 000 studenter, og velger blant annet representanter til Velferdstinget, Læringsmiljøutvalget, Utdanningsutvalget og andre utvalg. De er det største medlemslaget i Norsk Studentorganisasjon (NSO), og tilhører nettverket for studentdemokratiene ved norske universitet, U-Nett. I tillegg er de medlem i Studentenes og Akademikernes Internasjonale Hjelpefond (SAIH).
Organisasjonsform
Studenttinget NTNU består av 25 representanter valgt fra NTNUs forskjellige fakultet og campus etter fusjonen av 1.1.2016. I oktober 2015 var det første gang studentvalg hvor også studenter fra tidligere HiST i Trondheim, HiG i Gjøvik og HiÅ i Ålesund kunne stille til valg. Disse representantene sitter i sine tillitsverv i ett år, deltar på seminarer i regi av Studenttinget, deltar i valgukene og stemmer over politikken til studentene ved NTNU.